130 



A mért és számított szögértékek tehát egészben véve jól megegyeznek, 

 a 10' — 14' eltérések a kicsiny és rostos lapok értékeiben mutatkoznak, az 

 f : y nagj^obb eltérése kivált az f lap rostos voltában, szintúgy az m : o fel- 

 tűnőbb differentiája is az egyes mérésen kívül az ni rostozottságában talál 

 magj-arázatot. Az új forma 5(021) keskeny, de elég jól mérhető lappal 

 jelent meg. 



E kristály túlnyomó része ugyan egyes volt, de mint már megemlítet- 

 tem, egyik oldalán igen vékony léczforma további kristálykák nőttek hozzá, 

 úgy, hogy egyik prisma lapjához (m) az 1. kristály leírásakor megismertetett 

 módon egy második (m), e másodikhoz egy harmadik (m), e harmadikhoz 

 pedig egy negyedik egyén (m) nőit, de ez a negyedik helyzetében már annyi- 

 ban eltért, hogy a harmadiknak azon prisma lapjához nőit, mely a második 

 és harmadik egyén ikerlapjával együtt a prisma tompa belső élszögét for- 

 málja; ezen iker vázlatát a VI. tábla 7. rajzán látni. 



A közölt jelzésnek megfelelő mért ikerszögek a következők : 



